કોઇને સીગરેટ ફૂંકવામાં ખૂદા મળી જતો હોય! કૃષ્ણને મન માખણ એવો કોઇને મન માવો હોય! તો વળી કોઇ લાઉડ, મેટાલીક, હાર્ડકોર મ્યુઝીકમાં ઓગળી જતું હોય! કોઇને સ્વામીજીની સેવામાં અપાર સુખની અનુભૂતિ થતી હોય! કોઇને બસ એકલું ઘૂમવામાં નશો મળતો હોય! કોઇને હાઇસ્પીડનો બેહદ્ લગાવ હોય!, કોઇને ફેશનનો-બ્રાન્ડનો ચરમ ચસકો હોય!, કોઇ આંખો બંધ કરીને ધ્યાનની મુદ્રામાં બીજા વિશ્વમાં પહોંચી જતું હોય! કોઇને પોતાની હદો પાર કરવાનું જૂનુન હોય! કોઇને બેફામ રૂપિયા કમાવામાં ચેન મળતો હોય! કોઇને નવા-નવા વ્યંજનોમાં ભગવાન મળી જતો હોય! તો વળી કોઇ કોઇકનાં સંગાથમાં જ બધું પામી જતો હોય!